Iedzīvotāju ievērībai!

Pašvaldības SIA “Maltas dzīvokļu komunālās saimniecības uzņēmums” informē, ka 14.04.2017. ir stājušies spēkā saistošie noteikumi Nr. 82 “Sabiedrisko ūdenssaimniecības pakalpojumu sniegšanas un lietošanas kārtība Rēzeknes novada pašvaldībā” (Izdoti saskaņā ar Ūdenssaimniecības pakalpojumu likuma 6. panta ceturto un piekto daļu).

Saskaņā ar saistošo noteikumu Nr. 82 pielikumu Nr. 2, iedzīvotājiem, aprēķinot maksu par aukstā ūdens un kanalizācijas pakalpojumu par 2017. gada maiju, tiks piemērotas jaunās ūdens patēriņa normas (novadīto notekūdeņu daudzums vienāds ar ūdens patēriņu):

|  |  |  |
| --- | --- | --- |
| **Nr.p.k.** | **Ēku labiekārtotības pakāpe** | **Viena iedzīvotāja ūdens patēriņš mēnesī (m3)** |
| 1. | Daudzdzīvokļu ēkas ar centralizētu ūdensapgādi, kanalizāciju un karstā ūdens apgādi | 6 |
| 2. | Daudzdzīvokļu ēkas ar centralizētu ūdensapgādi un kanalizāciju | 5 |
| 3. | Savrupmājas ar centralizētu ūdensapgādi, kanalizāciju un karstā ūdens apgādi (ar vannām un dušām) | 9 |
| 4. | Savrupmājas ar centralizētu ūdensapgādi un kanalizāciju | 5 |
| 5. | Ēkas ar centralizētu ūdensapgādi un kanalizāciju (bez vannām un dušām) | 3 |
| 6. | Ēkas ar brīvkrāniem ārpus ēkas un vietējo kanalizāciju | 1,5 |

Saistošie noteikumi Nr. 82 “Sabiedrisko ūdenssaimniecības pakalpojumu sniegšanas un lietošanas kārtība Rēzeknes novada pašvaldībā” ir skatāmi Rēzeknes novada pašvaldības mājas lapā: rezeknesnovads.lv

Pašvaldības SIA “Maltas DzKSU”

t. 64631056